- P R I J E D L O G -

Na temelju članka 76. Zakona o sportu (Narodne novine, broj 71/96, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_. sjednici održanoj dana \_\_. prosinca 2021. godine donijelo je sljedeći

**PROGRAM**

**javnih potreba u sportu na području Grada Ivanić-Grada**

**u 2022. godini**

I.

Zakonom o sportu utvrđene su sljedeće sportske djelatnosti:

- sudjelovanje u sportskim natjecanjima,

- sportska priprema,

- sportska rekreacija,

- sportska poduka,

- organiziranje sportskog natjecanja,

- vođenje sportskih natjecanja i

- održavanje i upravljanje sportskim građevinama.

Sportskom djelatnošću smatraju se i organizirane izvannastavne školske sportske aktivnosti i studenske sportske aktivnosti.

Sportska djelatnost je i sudjelovanje u sportskim natjecanjima te poslovi organiziranja i vođenja natjecanja kao i poduka za natjecanje.

Od osobitog su interesa za Grad Ivanić-Grad tjelesne aktivnosti i igre koje se organiziraju i provode radi unapređenja zdravlja djece i mladeži te osoba s invaliditetom.

II.

Osnovu financiranja sporta čine prihodi koje pravne i fizičke osobe koje obavljaju sportsku djelatnost ostvare obavljanjem sportske djelatnosti, članarine koju ostvaruju sportske udruge, dio prihoda od priređivanja igara na sreću i sredstva kojima Grad Ivanić-Grad pomaže obavljanje sportskih djelatnosti. Zakonom o sportu utvrđuju se aktivnosti, poslovi i djelatnosti u sportu koje predstavljaju javne potrebe, a financiraju se iz sredstava Grada.

III.

Grad Ivanić-Grad utvrđuje javne potrebe u sportu i za njihovo ostvarivanje osigurava financijska sredstva u Proračunu Grada Ivanić-Grada za 2022. godinu.

Javne potrebe u sportu za koje se sredstva osiguravaju u Proračunu Grada Ivanić-Grada za 2022. godinu su programi, odnosno aktivnosti, poslovi i djelatnosti od značaja za Grad Ivanić-Grad, koje Gradska zajednica sportskih udruga Grada Ivanić-Grada predlaže Gradu, a odnose se na:

1. poticanje i promicanje sporta,

2. provođenje sportskih aktivnosti djece, mladeži i studenata,  
3. djelovanje sportskih udruga, sportskih zajednica i saveza,  
4. sportska priprema, domaća i međunarodna natjecanja te opća i posebna

zdravstvena zaštita sportaša,  
5. zapošljavanje osoba za obavljanje stručnih poslova u sportu,  
6. sportsko-rekreacijske aktivnosti građana,  
7. sportske aktivnosti osoba s teškoćama u razvoju i osoba s invaliditetom,  
8. planiranje, izgradnja, održavanje i korištenje sportskih građevina značajnih za

Grad Ivanić-Grad

9. provođenje i financiranje znanstvenih i razvojnih projekata, elaborata i studija u

funkciji razvoja sporta.

IV.

Grad Ivanić-Grad utvrđuje da će financirati sportske udruge punopravne članice Gradske zajednice sportskih udruga Grada Ivanić-Grada.

Kriterije i razdiobu sredstava sportskim udrugama po kriterijima utvrđuje i vršiti će Gradska zajednica sportskih udruga Grada Ivanić-Grada kako bi se ostvarili sljedeći programski ciljevi:

1. djelovanje sportskih udruga, članica GZSU,

2. podupiranje sportskih manifestacija od posebnog interesa za Grad Ivanić-Grad i Zagrebačku županiju,

3. školovanje stručnih kadrova,

4. organiziranje izbora najboljih sportaša, udruga i djelatnika,

5. uključivanje udruga u program obilježavanja Dana Grada,

6. upravljanje, skrb i održavanje te briga o funkcioniranju sportskih objekata na području Grada Ivanić-Grada,

7. poticanje uključivanja u sport što većeg broja građana, osobito djece i mladeži,

8. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja šire kvalitetne osnove kao uvjeta daljnjeg napretka.

V.

Za javne potrebe iz točke III. i ostvarenje programskih ciljeva iz točke IV. ovog Programa osigurati će se i prenijeti na Gradsku zajednicu sportskih udruga Grada Ivanić-Grada sredstva i to:

Program: Gradska zajednica sportskih udruga

1. Aktivnost: Redovna djelatnost Gradske zajednice sportskih udruga

Izvor financiranja: opći prihodi i primici

a. Ostali rashodi

- tekuće donacije

Gradska zajednica sportskih udruga 1.200.000,00 kn

Izvor financiranja:ostali prihodi za posebne namjene

b. Ostali rashodi

- tekuće donacije

Gradska zajednica sportskih udruga - upravljanje

dvoranom i sportskim parkom Zelenjak 750.000,00 kn

Gradska zajednica sportskih udruga - upravljanje

dvoranom Posavski Bregi 100.000,00 kn

Ukupno: 2.050.000,00 kn

B. Aktivnost: Redovna djelatnost sportova od posebnog interesa

Izvor financiranja: opći prihodi i primici

Za javne potrebe iz točke III. ovog Programa osigurati će se i prenijeti sportskim udrugama sredstva i to za sportove i manifestacije od posebnog interesa za Grad Ivanić-Grad:

a. Materijalni rashodi

- ostali nespomenuti rashodi poslovanja

- prijevoz sportaša na natjecanja 15.000,00 kn

b. Ostali rashodi

- sportske manifestacije od interesa za Grad 30.000,00 kn

- sportske manifestacije i natjecanja mladih 45.000,00 kn

Ukupno: 75.000,00 kn

SVEUKUPNO (a+b) 90.000,00 kn

Izvor financiranja: Rudna renta, Položajna renta

a. Ostali rashodi

- tekuće donacije

- sportovi od posebnog interesa 1.000.000,00 kn

Tekući projekt -100 godina rukometa

Izvor financiranja: Opći prihodi i primici

1. Materijalni rashodi

* ostali nespomenuti rashodi poslovanja
* 100 godina rukometa 150.000,00 kn

1. Za javne potrebe iz točke III. podtočke 8. ovog Programa osigurati će se:

Sredstva za izvanredno održavanje sportske dvorane Žeravinec-izmjena parketa-kapitalni projekt:

Izvor financiranja: Rudna renta, Položajna renta

Materijalni rashodi

a. rashodi za usluge 200.000,00 kn

Izvor financiranja: kapitalne pomoći

Materijalni rashodi

a. rashodi za usluge 1.000.000,00 kn

SVEUKUPNO (a+b) 1.200.000,00 kn

Sredstva za rad Gradske zajednice sportskih udruga utvrđenih ovim programom prenijeti će se na žiro-račun Gradske zajednice sportskih udruga prema ostvarenju Proračuna Grada, u pravilu u 12 jednakih mjesečnih rata, dok će se sredstva za sportove od posebnog interesa za Grad Ivanić-Grad prenijeti na žiro-račune sportskih udruga.

Razdiobu sredstava sportskim udrugama-sportovima od posebnog interesa za Grad Ivanić-Grad utvrditi će gradonačelnik Grada Ivanić-Grada posebnim Zaključkom, na prijedlog Povjerenstva za sport.

Razdiobu sredstava za sportske manifestacije od interesa za Grad Ivanić-Grad, sredstva za sportske manifestacije i natjecanja mladih te sredstva za prijevoz sportaša na natjecanja utvrditi će gradonačelnik Grada Ivanić-Grada posebnim Zaključkom.

Grad Ivanić-Grad sklapa Ugovor o korištenju sredstava iz Proračuna sa sportskim udrugama iz stavka 2., 3. i 4. ovog članka.

VI.

Grad Ivanić-Grad s Gradskom zajednicom sportskih udruga Grada Ivanić-Grada sklapa Ugovor o korištenju sredstava iz Proračuna.

O izvršenju svog programa i utrošku odobrenih sredstava za programe, Gradska zajednica sportskih udruga Grada Ivanić-Grada izvještava Grad Ivanić-Grad u skladu s Ugovorom.

VII.

Ovaj Program sastavni je dio Proračuna Grada Ivanić-Grada za 2022. godinu, stupa na snagu osmog dana od dana objave u Službenom glasniku Grada Ivanić-Grada, a primjenjuje se od 01. siječnja 2022. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_. prosinca 2021. Željko Pongrac, pravnik kriminalist